rejauldu/bengali-wikipedia huggingface dataset:
থাম্ব|জ্যানেট ট্র্যাফটন মিলস জ্যানেট ট্র্যাফটন মিলস হলেন একজন আমেরিকান রাজনীতিবিদ এবং আইনজীবী যিনি জানুয়ারী ২০১৯ সাল থেকে মেইনের ৭৫ তম গভর্নর হিসাবে দায়িত্ব পালন করছেন। তিনি এর আগে দুইবার মেইন এর অ্যাটর্নি জেনারেল হিসেবে দায়িত্ব পালন করেছেন।   মেইনের গভর্নর  ১০ জুলাই, ২০১৭-এ, মিলস ঘোষণা করেন যে তিনি ২০১৮ সালে মেইনের গভর্নরের জন্য গণতান্ত্রিক মনোনয়ন চাইবেন  প্রাথমিকের বেশ কয়েকটি প্রার্থীর মধ্যে একজন হিসেবে তিনি জুনে মনোনয়ন জিতেছিলেন। র‌্যাঙ্ক-চয়েস ভোটের চার রাউন্ডের পরে তিনি ৫৪% ভোট পেয়েছিলেন এবং তার নিকটতম প্রতিদ্বন্দ্বীর ৪৬%।   সাধারণ নির্বাচনে, মিলস রিপাবলিকান মনোনীত প্রার্থী শন মুডি, স্বতন্ত্র হিসেবে মেইন রাজ্যের কোষাধ্যক্ষ টেরি হেইস এবং স্বতন্ত্র হিসেবে ব্যবসায়ী অ্যালান ক্যারনের মুখোমুখি হন। মেইন এবং বোস্টন গ্লোবের প্রতিটি প্রধান সংবাদপত্র দ্বারা সমর্থিত হয়ে মিলস মোট ভোটের ৫০.৯% ভোট পেয়ে নির্বাচিত হন। তিনি মেইনের প্রথম মহিলা গভর্নর হয়েছিলেন। তিনি .৩,২০,০০০ ভোট পেয়েছেন, যা রাজ্যের ইতিহাসে যেকোনো গভর্নরের চেয়ে বেশি।   মিলসের প্রচারাভিযানটি একটি ডেমোক্র্যাটিক সুপার পিএসি থেকে আংশিকভাবে সহায়তা লাভ করেছিল যা সোশ্যাল মিডিয়ায় তরুণ ভোটারদের আকৃষ্ট করার জন্য মেইন-থিমযুক্ত বিজ্ঞাপনগুলিকে অর্থায়ন করেছিল।     ২০২২ সালের পুনঃনির্বাচন  মিলস ২০২২ সালে পুনঃনির্বাচনের জন্য লড়েছিলেন সাধারণ নির্বাচনে তিনি রিপাবলিকান মনোনীত প্রার্থী, প্রাক্তন গভর্নর পল লেপেজকে পরাজিত করে দ্বিতীয় মেয়াদে নির্বাচিত হন।  তিনি ৩৭৩,০০০ এর বেশি ভোট পেয়েছেন, যা মিলসের ইতিহাসে সবচেয়ে বেশি ভোট পাওয়ার রেকর্ড ভেঙে দিয়েছে।   ব্যক্তিগত জীবন  ১৯৮৫ সালে মিলস রিয়েল এস্টেট ডেভেলপার স্ট্যানলি কুকলিনস্কিকে বিয়ে করেন। মিলসের পাঁচটি সৎ কন্যা কছে। কুকলিনস্কি ২৪ সেপ্টেম্বর, ২০১৪-এ স্ট্রোকের প্রভাবে মারা যান  তিনি পিটার মিলস (একজন প্রাক্তন রিপাবলিকান স্টেট সিনেটর এবং ২০০৬ এবং ২০১০ সালে গবারনেটর প্রার্থী), ডোরা অ্যান মিলস (প্রাক্তন জনস্বাস্থ্য পরিচালক এবং মেইন সেন্টার ফর ডিজিজ কন্ট্রোলের পরিচালক), এবং পল মিলসের বোন।    আরো দেখুন    মার্কিন যুক্তরাষ্ট্রে মহিলা গভর্নরদের তালিকা  মার্কিন যুক্তরাষ্ট্রে মহিলা রাষ্ট্রীয় অ্যাটর্নি জেনারেলদের তালিকা   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন নারী রাজনীতিবিদ বিষয়শ্রেণী:২১শ শতাব্দীর মার্কিন রাজনীতিবিদ বিষয়শ্রেণী:১৯৪৭-এ জন্ম
গার্নসি পুরুষ ক্রিকেট দল ২০২৩ সালের আগস্ট মাসে জার্মানির বিপক্ষে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য নেদারল্যান্ডস সফর করে। সিরিজের ম্যাচসমূহ ডেভেন্টারের হেট স্‌খোট্‌সফেল্ট ক্রীড়া উদ্যানে অনুষ্ঠিত হয়। সিরিজে গার্নসি ২–১ ব্যবধানে জয়লাভ করে।  সিরিজের পর নেদারল্যান্ডস এ দলের বিপক্ষে একটি অনানুষ্ঠানিক একদিনের ম্যাচের সিরিজে অংশগ্রহণ করে গার্নসি।  দলীয় সদস্য  ভেংকটরমণ গণেশন (অধি.)  আবদুল বসির আন্দার  আহমেদ ওয়ারদাক  গোলাম আহমদি  জাহিদ জাদরান  তালহা খান  ফয়সাল বিন মোবাশির  ফায়াজ খান  বিষ্ণু ভারতী  মুসলিম ইয়ার আশরাফ  শচীন গঙ্গারেড্ডি (উই.)  শাহিদ আফ্রিদি  সাহির নাকাশ  হরমনজোত সিং ম্যাথিউ স্টোকস (অধি.)  টম নাইটিংগেল (সহ-অধি.)  GH স্মিট  অলিভার ক্ল্যাপহ্যাম  অলিভার নাইটিংগেল  অ্যাডাম মার্টেল  অ্যালেক্স বুশেল (উই.)  চার্লস বার্চ  চার্লি ফোরশ  জশ বাটলার  ডেন মালেন  ডেভিড হুপার  বেন ফেরব্রাশ  লুক বিশার (উই.)  লুক ল্য টিসিয়ের সিরিজ শুরুর আগে চোটের কারণে গার্নসি দল থেকে লুক ল্য টিসিয়ের ছিটকে গেলে তাঁর পরিবর্তে গার্নসি দলে GH স্মিটকে নেয়া হয়।  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা বিষয়শ্রেণী:নেদারল্যান্ডসে আন্তর্জাতিক ক্রিকেট সফর
right|thumb|200px|Drawing of the cells in the chicken cerebellum by S. Ramón y Cajal, about 1905  স্নায়ুবিজ্ঞান () জ্ঞানের একটি ক্ষেত্র যেখানে স্নায়ুতন্ত্রের বৈজ্ঞানিক গবেষণা করা হয়। এই গবেষণার বিষয়বস্তুর মধ্যে আছে স্নায়ুতন্ত্রের কাঠামো, কাজ, বিবর্তনের ইতিহাস, গঠন, জীনতত্ত্ব, প্রাণরসায়ন, শারীরবিদ্যা, ঔষধবিদ্যা, তথ্যবিজ্ঞান, গণনামূলক স্নায়ুবিজ্ঞান, এবং রোগ নির্ণয়। ঐতিহাসিকভাবে এটিকে জীববিজ্ঞানের একটি শাখা হিসেবে গণ্য করা হয়। কিন্তু বর্তমানে এ সম্পর্কিত বিভিন্ন শাস্ত্র যেমন বোধগত মনোবিজ্ঞান, স্নায়ুমনোবিজ্ঞান, কম্পিউটার বিজ্ঞান, পরিসংখ্যান, পদার্থবিজ্ঞান এবং চিকিৎসাবিজ্ঞানের সাথে এর সম্মিলন ঘটেছে।  ১৯৭৩ সালে মার্কিন যুক্তরাষ্ট্রের অ্যামহার্স্ট কলেজ প্রথম স্নায়ুবিজ্ঞানে স্নাতক পর্যায়ে ডিগ্রী প্রদান শুরু করে।   পরবর্তী দিকনির্দেশনা    আরও দেখুন    স্নায়ুবিজ্ঞানের আলোচ্য বিষয়বস্তুর তালিকা  স্নায়ুবিজ্ঞানী তালিকা  স্নায়ুবিজ্ঞানের গুরুত্বপূর্ণ প্রকাশনাসমূহ  স্নায়ুবিজ্ঞানের ডেটাবেস সমুহ  স্নায়ুবিজ্ঞানের গবেষণা সাময়িকীসমূহ  বিষয়শ্রেণী:স্নায়ুবিজ্ঞান বিষয়শ্রেণী:মূল বিষয়ের নিবন্ধ বিষয়শ্রেণী:স্নায়ুচিকিৎসাবিজ্ঞান বিষয়শ্রেণী:স্নায়ুতন্ত্র
প্লাটিপটিলিয়া আইনোনিস হলো পেট্রোফরিদাই পরিবারের একটি মথ। এটি জাপান (হোক্কাইডো, হোনশু), কিরগিজস্তান এবং তাজিকিস্তানে দেখতে পাওয়া যায়।Pterophoridae aus Zentralasien und angrenzenden Territorien.- 4. Teil, mit der Beschreibung von Agdistis tigrovaja sp.n. (Lepidoptera)   বর্ণনা  এই জাতীয় মথের সামনের ডানার দৈর্ঘ্য ১০-১২ মিমি হয়।Japanese Moths   তথ্যসূত্র   বিষয়শ্রেণী:জাপানের মথ বিষয়শ্রেণী:১৯৩১-এ বর্ণিত মথ বিষয়শ্রেণী:প্লাটিপটিলিয়া
আনহেল এমানুয়েল মোন্তেস দে ওকা হেনাও (; জন্ম: ১৮ ফেব্রুয়ারি ২০০৩; আনহেল মোন্তেস দে ওকা নামে সুপরিচিত) হলেন একজন ডোমিনিকান প্রজাতন্ত্রীয় পেশাদার ফুটবল খেলোয়াড়। তিনি বর্তমানে ডোমিনিকান প্রজাতন্ত্রীয় ক্লাব সিবাও এবং ডোমিনিকান প্রজাতন্ত্র জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।   প্রারম্ভিক জীবন  আনহেল এমানুয়েল মোন্তেস দে ওকা হেনাও ২০০৩ সালের ১৮ই ফেব্রুয়ারি তারিখে ডোমিনিকান প্রজাতন্ত্রে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ওকা ডোমিনিকান প্রজাতন্ত্র অনূর্ধ্ব-২৩ দলের হয়ে খেলার মাধ্যমে ডোমিনিকান প্রজাতন্ত্রের প্রতিনিধিত্ব করেছেন। ওকা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ডোমিনিকান প্রজাতন্ত্র অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ডোমিনিকান প্রজাতন্ত্রীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সিবাও ফুটবল ক্লাবের খেলোয়াড় বিষয়শ্রেণী:ডোমিনিকান প্রজাতন্ত্রের আন্তর্জাতিক যুব ফুটবলার বিষয়শ্রেণী:ডোমিনিকান প্রজাতন্ত্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:ডোমিনিকান প্রজাতন্ত্রের আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ডোমিনিকান প্রজাতন্ত্রের অনূর্ধ্ব-২০ আন্তর্জাতিক ফুটবলার বিষয়শ্রেণী:২০২৫ কনকাকাফ গোল্ড কাপের খেলোয়াড়
কুয়ান সুন-তে (, , ; জন্ম: ১১ সেপ্টেম্বর ১৯৮৪) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্স এবং দক্ষিণ কোরিয়া জাতীয় দলের হয়ে গোলরক্ষক হিসেবে খেলেন।  সুন-তে ২০১৫ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।  প্রারম্ভিক জীবন কুয়ান সুন-তে ১৯৮৪ সালের ১১ই সেপ্টেম্বর তারিখে দক্ষিণ কোরিয়ার কাংনুংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৫ সালের ৩রা সেপ্টেম্বর তারিখে, ৩০ বছর, ১১ মাস ও ২৩ দিন বয়সে, ডান পায়ে ফুটবল খেলায় পারদর্শী সুন-তে লাওসের বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে দক্ষিণ কোরিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করে খেলেছিলেন। ম্যাচটি দক্ষিণ কোরিয়া ৮–০ গোলের ব্যবধানে জয়লাভ করেছিল। দক্ষিণ কোরিয়ার হয়ে অভিষেকের বছরে সুন-তে সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল দক্ষিণ কোরিয়া  ২০১৫  ২  ০ ২০১৬  ১  ০ ২০১৭  ৩  ০ সর্বমোট  ৬  ০  তথ্যসূত্র  বহিঃসংযোগ                  বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:কাশিমা অ্যান্টলার্সের খেলোয়াড় বিষয়শ্রেণী:দক্ষিণ কোরীয় ফুটবলার বিষয়শ্রেণী:দক্ষিণ কোরিয়ার আন্তর্জাতিক ফুটবলার বিষয়শ্রেণী:কে লিগ ১-এর খেলোয়াড় বিষয়শ্রেণী:জাপানে প্রবাসী ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:পুরুষ ফুটবল গোলরক্ষক
বিদ্যমান শ্রেণীধাপ বা বিদ্যমান শ্রেণিবিন্যাস (ইংরেজিতেঃ Extant taxon) হচ্ছে একটি শব্দ যা সাধারণভাবে taxa (একবচনে, taxon), বোঝাতে জীববিজ্ঞানে ব্যবহৃত হয়, যেমন প্রজাতিসমূহ, গণসমূহ এবং পরিবারসমূহ, যারা এখনও অস্তিত্বশীল, মানে “এখনও জীবিত” যেটি বিলুপ্ত এর বিপরীতার্থক। উদাহরণস্বরূপ, moose হচ্ছে একটি বিদ্যমান প্রজাতি, যখন ডোডো হচ্ছে একটি বিলুপ্ত প্রজাতি। অনুরূপভাবে, cephalopods হিসেবে পরিচিত molluscs গ্রুপে, ১৯৮৭ সনের হিসাব অনুসারে অনুমানিক ৬৫০ বিদ্যমান প্রজাতি এবং ৭৫০০ বিলুপ্ত প্রজাতি ছিল।.   তথ্যসূত্র   বিষয়শ্রেণী:জীববিজ্ঞানের শব্দতত্ত্ব বিষয়শ্রেণী:জীববিজ্ঞান
কাইটস () হল ২০১০ সালে মুক্তিপ্রাপ্ত রাকেশ রোশন প্রযোজিত এবং অনুরাগ বসু পরিচালিত একটি হিন্দী ও স্পেনীয় মিশ্র ভাষার চলচ্চিত্র ৷ এই চলচ্চিত্রে হৃতিক রোশন, বারবারা মরি, কঙ্গনা রানাওয়াত ও কবির বেদী প্রধান ভূমিকায় অভিনয় করেছেন ৷ এই চলচ্চিত্র ২১ মে, ২০১০ সালে মুক্তি পায় ৷   অভিনয়ে    তথ্যসূত্র    বহিঃসংযোগ     বিষয়শ্রেণী:২০১০-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:অনুরাগ বসু পরিচালিত চলচ্চিত্র বিষয়শ্রেণী:মেক্সিকোর পটভূমিতে চলচ্চিত্র বিষয়শ্রেণী:২০১০-এর দশকের পশ্চাদ্ধাবন চলচ্চিত্র বিষয়শ্রেণী:ভারতীয় পশ্চাদ্ধাবন চলচ্চিত্র বিষয়শ্রেণী:রাকেশ রোশন পরিচালিত চলচ্চিত্র বিষয়শ্রেণী:রাজেশ রোশন সুরারোপিত চলচ্চিত্র বিষয়শ্রেণী:মার্কিন বহুভাষিক চলচ্চিত্র বিষয়শ্রেণী:২০১০-এর অ্যাকশন থ্রিলার চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:নিউ মেক্সিকোয় ধারণকৃত চলচ্চিত্র বিষয়শ্রেণী:ইংরেজি ভাষার ভারতীয় চলচ্চিত্র বিষয়শ্রেণী:মার্কিন যুক্তরাষ্ট্রের পটভূমিতে চলচ্চিত্র বিষয়শ্রেণী:মার্কিন যুক্তরাষ্ট্রে ধারণকৃত চলচ্চিত্র বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র বিষয়শ্রেণী:মেক্সিকোতে ধারণকৃত চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র
খাদিমনগর ইউনিয়ন বাংলাদেশের সিলেট জেলার সদর উপজেলার একটি ইউনিয়ন।   অবস্থান ও সীমানা  ০৩ নং খাদিমনগর ইউনিয়ন,সিলেট সদর উপজেলার এয়ারপোর্ট থানাধীন।  খাদিমনগর ইউনিয়নের পূর্ব দিকে খাদিম ইউনিয়ন ও  ০৫ নং ফতেহপুর ইউনিয়ন, পশ্চিমে টুকের বাজার ইউনিয়ন ,উত্তরে গোয়াইনঘাট উপজেলার নন্দিরগাও ইউনিয়ন ও দক্ষিনে সিলেট সিটি করপোরেশন অবস্থিত।   ইতিহাস    প্রশাসনিক এলাকা    আয়তন ও জনসংখ্যা  ০৩ নং খাদিমনগর ইউনিয়নের আয়তন  ৭৮.১৬ বর্গ কিলোমিটার।  জনসংখ্যা  ৫৬৪৩১ জন (২০১১ এর আদমশুমারী অনুযায়ী)    শিক্ষা    শিক্ষার হার ৪০%    শিক্ষা প্রতিষ্ঠান : সরকারি প্রাথমিক বিদ্যালয়ের সংখ্যা ২৮ টি,নিম্ন মাধ্যমিক ৩ টি, মাধ্যমিক বিদ্যালয় ১ টি।স্কুল এন্ড কলেজ ১ টি,বন বিদ্যালয় ১ টি,ক্যাডেট কলেজ ১ টি,মাদ্রাসা ১৪ টি    দর্শনীয় স্থান  ১.পর্যটন মোটেল।   ২.এডভেঞ্চার ওয়ার্ল্ড।  ৩.ট্রিটপ এডভেঞ্চার ফার্ম।  ৪.সিলেট বিমানবন্দর।  ৫.ন্যাচারাল পার্ক, বাইশটিলা।   উল্লেখযোগ্য ব্যক্তিত্ব    জনপ্রতিনিধি    বর্তমান চেয়ারম্যান ঃ দেলোয়ার হোসেন    চেয়ারম্যানগণের তালিকা    আরও দেখুন    তথ্যসূত্র    বহিঃসংযোগ   বিষয়শ্রেণী:সিলেট সদর উপজেলার ইউনিয়ন
সামরিক কৌশল বা রণকৌশল হলো একটি ধারণার সেট, যা সামরিক সংগঠনগুলি কাঙ্ক্ষিত কৌশলগত লক্ষ্য অর্জনের জন্য বাস্তবায়ন করে।Gartner (1999), p. 163 কৌশল শব্দটির ইংরেজি হলো Strategy, যা গ্রীক শব্দ স্ট্র্যাটেগোস থেকে উদ্ভূত। যখন strategy শব্দটি ১৮ শতকের সময় প্রথম ব্যবহার করা হয়েছিল,  তখন তা সংকীর্ণ অর্থে "জেনারেলের শিল্প",  বা "সৈন্যদের ব্যবস্থাপনার শিল্প" হিসাবে দেখা হতো।  এছাড়াও এটি অভিযান পরিকল্পনা ও পরিচালনা, বাহিনীর চলাচল ও অবস্থান নির্ধারণ, এবং শত্রুকে বিভ্রান্ত করার কৌশল নিয়ে কাজ করে।  পশ্চিমা আধুনিক কৌশলগত অধ্যয়নের জনক, কার্ল ভন ক্লজউইটস (১৭৮০-১৮৩১), সামরিক কৌশলকে "যুদ্ধের সমাপ্তি লাভের জন্য যুদ্ধের ব্যবহার" হিসাবে সংজ্ঞায়িত করেছেন।  বিএইচ লিডেল হার্টের সংজ্ঞা যুদ্ধের উপর কম জোর দেয়, কৌশলটিকে তিনি "নীতির চূড়ান্ত লক্ষ অর্জনের জন্য সামরিক উপায় বন্টন এবং প্রয়োগ করার শিল্প" হিসাবে সংজ্ঞায়িত করেন।  তাই উভয়ই সামরিক লক্ষ্যের চেয়ে রাজনৈতিক লক্ষ্যকে প্রাধান্য দিয়েছিল।  সুন সু (544-496 খ্রিস্টপূর্বাব্দ) কে প্রায়ই প্রাচ্যের সামরিক কৌশলের জনক হিসাবে বিবেচনা করা হয়। তিনি চীনা, জাপানি, কোরিয়ান এবং ভিয়েতনামী যুদ্ধের ঐতিহাসিক এবং আধুনিক যুদ্ধ কৌশলগুলিকে ব্যাপকভাবে প্রভাবিত করেন। Matti Nojonen, Jymäyttämisen taito. Strategiaoppeja muinaisesta Kiinasta. [Transl.: The Art of Deception. Strategy lessons from Ancient China.] Gaudeamus, Finland. Helsinki 2009. . সুন সু এর লেখা আর্ট অফ ওয়ার  সামরিক কৌশল বিষয়ক একটি জনপ্রিয় বই। পশ্চিমা সমাজেও এর ব্যবহারিক প্রয়োগ দেখা যায়। এটি এশিয়া, ইউরোপ এবং আমেরিকার সংস্কৃতি, রাজনীতি, ব্যবসা  এবং আধুনিক যুদ্ধসহ  অনেক প্রতিযোগিতামূলক ক্ষেত্রকে প্রভাবিত করে চলেছে। প্রাচ্যের সামরিক কৌশল পশ্চিমাদের থেকে ভিন্ন হয় কারণ তারা অসম যুদ্ধ এবং বিভ্রান্তির উপর বেশি জোর দিয়ে থাকে।  চাণক্যের অর্থশাস্ত্র ভারতীয় এবং এশীয় ইতিহাসে একটি গুরুত্বপূর্ণ কৌশলগত ও রাজনৈতিক সংকলন।   সামরিক কৌশল (Military Strategy) অপারেশন ও রণচাতুরি (Military tactics) থেকে পৃথক, সামরিক কৌশল বলতে একটি জাতির সম্পূর্ণ সামরিক সক্ষমতার ব্যবহারকে বোঝায়, যা উচ্চপর্যায়ের এবং দীর্ঘমেয়াদী পরিকল্পনা, উন্নয়ন এবং সংগ্রহের মাধ্যমে নিরাপত্তা বা বিজয় নিশ্চিত করে। অপারেশন এবং রণচাতুরি হল বৃহত্তর সামরিক কৌশলের অংশ হিসাবে লক্ষ্যগুলি সুরক্ষিত করার জন্য যুদ্ধক্ষেত্রে বা তার কাছাকাছি বাহিনীকে সংগঠিত করার শিল্প।   তথ্যসূত্র   বিষয়শ্রেণী:সামরিক কৌশল বিষয়শ্রেণী:নিরাপত্তা শিক্ষা
ক্যাংকুন (স্পেনীয়: Cancún) হলো মেক্সিকোর দক্ষিণ-পূর্ব অঞ্চলের কুইন্টানা রু রাজ্যের একটি প্রধান পর্যটন কেন্দ্র। এর অবস্থান ইউকাটান উপদ্বীপের উত্তর-পূর্ব কোণে, ক্যারিবীয় সাগরের উপকূলে। এই শহরের ভৌগোলিক অবস্থান-ই মূলত একে এমন পর্যটনমুখী করে তুলেছে।"Cancun Population 2022 (Demographics, Maps, Graphs)", World Population Review, 2022 ক্যাংকুনের সাদা বালির দীর্ঘ সমুদ্র সৈকত এবং উজ্জ্বল নীলাভ সাগর এটির প্রধান আকর্ষণ। শহরটি একসময়ে একটি ছোট মৎস্যজীবী বসতি হিসেবে পরিচিত ছিল, কিন্তু ১৯৭০-এর দশকে মেক্সিকোর ফেডারেল সরকার এটিকে আন্তর্জাতিক পর্যটকদের আকর্ষণের জন্য গড়ে তোলে।   পর্যটনের ইতিহাস ও উন্নয়ন  ক্যাংকুনের পর্যটন শিল্পের উন্নয়নের পেছনে সরকারের উদ্যোগ একটি বিশাল ভূমিকা রেখেছে।"Cancún: The Birth of a Tourist City", History and Development of Cancún ১৯৭০ সালে মেক্সিকোর সরকার যখন এটি পর্যটনের জন্য উন্নয়নের পরিকল্পনা করে, তখন তাদের লক্ষ্য ছিল একটি আকর্ষণীয় সমুদ্র সৈকতের অঞ্চল তৈরি করা যা বিশ্বব্যাপী পর্যটকদের আকর্ষণ করবে। "TelluBase—Mexico Fact Sheet (Tellusant Public Service Series)", Tellusant, 2024 এর পরপরই শহরটি দ্রুত বিকশিত হয় এবং পরবর্তীতে এটি মেক্সিকোর অন্যতম প্রধান পর্যটন গন্তব্য হয়ে ওঠে। এখন ক্যাংকুনে পাঁচতারকা হোটেল, বিলাসবহুল রিসোর্ট এবং উন্নত অবকাঠামো রয়েছে, যা মেক্সিকোর অর্থনীতিতে পর্যটনের বড় অবদান রাখে।   প্রাকৃতিক সৌন্দর্য  ক্যাংকুনের প্রাকৃতিক সৌন্দর্য এটির অন্যতম প্রধান আকর্ষণ। এর সাদা বালির সৈকত এবং স্বচ্ছ নীলাভ সমুদ্র একে ক্যারিবীয় অঞ্চলের মধ্যে অন্যতম সুন্দর স্থান হিসেবে প্রতিষ্ঠা করেছে। "হোটেল জোন" নামে পরিচিত অঞ্চলটি যেখানে বিলাসবহুল হোটেল এবং রিসোর্টগুলোর অবস্থিতি, সেটি মূলত ২৩ কিলোমিটার লম্বা একটি বালির প্রাচীরের ওপর নির্মিত। পর্যটকরা এখানে স্কুবা ডাইভিং, স্নরকেলিং এবং জাহাজ ভ্রমণের মতো বিভিন্ন জল ক্রীড়ার অভিজ্ঞতা নিতে পারেন।   সাংস্কৃতিক ঐতিহ্য  ক্যাংকুনের সাংস্কৃতিক ঐতিহ্যটি মায়া সভ্যতার প্রভাব দ্বারা সমৃদ্ধ। প্রাচীন মায়া সভ্যতার বিভিন্ন ধ্বংসাবশেষ এবং স্থাপত্য নিদর্শনগুলো এখানকার একটি বিশেষ আকর্ষণ। চিচেন ইত্‌জা, যা ক্যাংকুন থেকে সহজেই যাত্রা করা যায়, একটি প্রধান মায়া ধ্বংসাবশেষ এবং এটি ইউনেস্কো ওয়ার্ল্ড হেরিটেজ সাইট হিসেবে স্বীকৃত। এছাড়াও "এল রে পুরাকীর্তি" এবং "সান মিগুয়েলিতো রুয়িন্স" মায়া সভ্যতার ইতিহাসের উল্লেখযোগ্য নিদর্শন।   অর্থনৈতিক গুরুত্ব  ক্যাংকুনের অর্থনীতি মূলত পর্যটনের ওপর নির্ভরশীল। প্রতি বছর এখানে লক্ষাধিক পর্যটক ভ্রমণ করে, যার মাধ্যমে মেক্সিকোর পর্যটন শিল্পে উল্লেখযোগ্য অবদান আসে। বিলাসবহুল রিসোর্ট, শপিং মল, গলফ কোর্স, এবং নানা ধরনের বিনোদনমূলক কার্যক্রম এই শহরটিকে বৈশ্বিক পর্যটনের কেন্দ্রস্থলে পরিণত করেছে। পর্যটকদের কারণে স্থানীয় হোটেল, খাদ্য ও পানীয়, বিনোদন শিল্প এবং হস্তশিল্পের বাজারেও বিশাল অর্থনৈতিক সমৃদ্ধি এসেছে।   সংস্কৃতি এবং বিনোদন  ক্যাংকুনে প্রাকৃতিক সৌন্দর্য-এর পাশাপাশি, পর্যটকরা শহরের সংস্কৃতিতে মায়া এবং স্পেনীয় ঐতিহ্যের নিদর্শন দেখার জন্যে ভ্রমণ করেন। এখানকার খাবার, স্থানীয় উৎসব এবং হস্তশিল্পে মায়া সভ্যতার প্রভাব স্পষ্টভাবে লক্ষ্য করা যায়। শহরের "মায়ান মিউজিয়াম" এবং অন্যান্য প্রদর্শনী কেন্দ্রগুলো পর্যটকদের জন্য ঐতিহাসিক ও সাংস্কৃতিক শিক্ষা প্রদান করে। এখানকার নাইটলাইফও খুবই প্রাণবন্ত, যার জন্য এটি তরুণ পর্যটকদের কাছেও জনপ্রিয়।   তথ্যসূত্র   Category:মেক্সিকো বিষয়শ্রেণী:নগর Category:পর্যটন
খাজা বাকি বিল্লাহ (১৪ জুলাই ১৫৬৪-২৯ নভেম্বর ১৬০৩) আফগানিস্তানের কাবুলের একজন সুফি সাধক   জন্ম খাজা বাকি বিল্লাহ ভারতীয় উপমহাদেশে নকশবন্দি তরিকার প্রবর্তক এবং অন্যতম পথিকৃৎ। তার নাম রাযি-উদ-দিন মুহাম্মদ বাকি কিন্তু তিনি সাধারণত খাজা বাকি বিল্লাহ নামে পরিচিত। তার পিতা কাজিী আব্দ আস-সালাম সমরকান্দি কাবুলের বিশিষ্ট সুফি সাধক এবং ইসলামী পণ্ডিত ছিলেন। বাকি বিল্লাহ ১৫৬৪ খ্রিষ্টাব্দে কাবুলে জন্মগ্রহণ করেন। তার বংশক্রম তার নানার বংশ হয়ে খাজা ওবায়দ উল্লাহ আহরারের সাথে মিলিত হয়েছে। তার পিতা মাতা তার নাম রাখেন “মুহাম্মদ আল-বাকি” এবং পরবর্তীতে তিনি বাকি বিল্লাহ নামে জনপ্রিয় হয়ে উঠেন। তার ছদ্মনাম ছিল “বেরাং” যার অর্থ হল বর্ণহীন বা স্বচ্ছ।  তথ্যসূত্র  বিষয়শ্রেণী:সুফিবাদ বিষয়শ্রেণী:সুফি বিষয়শ্রেণী:১৫৬৪-এ জন্ম বিষয়শ্রেণী:মাতুরিদি ব্যক্তি বিষয়শ্রেণী:হানাফী ব্যক্তি বিষয়শ্রেণী:নকশবন্দি তরিকা বিষয়শ্রেণী:ভারতীয় দরগাহ বিষয়শ্রেণী:১৬০৩-এ মৃত্যু
গোলাম মোস্তফা খান একজন বাংলাদেশি নৃত্যশিল্পী। নৃত্যে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।  জীবনী গোলাম মোস্তফা ১৯৭০-এর দশকে বাংলাদেশের অন্যতম নৃত্যশিল্পী ছিলেন। তার নির্দেশিত নৃত্যনাট্যসমূহের মধ্যে ‘বেণুকার সুর’, ‘তিন সুরে গাঁথা’ এবং ‘রক্তলাল অহংকার’ অন্যতম। ১৯৮০ সালে তিনি ‘বেণুকা ললিতকলা কেন্দ্র’ নৃত্য প্রতিষ্ঠান প্রতিষ্ঠা করেন। যেখানে সঙ্গীত, নৃত্যকলা এবং চারুকলা বিষয়ে পাঠদান করা হয়।  বর্তমানে তিনি এ প্রতিষ্ঠানের নৃত্যকলা বিভাগের প্রশিক্ষক হিসেবে কর্মরত। এছাড়াও তিনি বাংলাদেশ নৃত্যশিল্পী সংস্থার উপদেষ্টা হিসেবে দায়িত্ব পালন করছেন।  তিনি শ্বাস নিউমোনিয়াসহ শ্বাসকষ্টজনিত রোগে ১৩ অক্টোবর ২০২২ রোববার রাত ৮টা ১৫ মিনিটে রাজধানীর সম্মিলিত সামরিক হাসপাতালে চিকিৎসাধীন অবস্থায় মৃত্যু করেন।  সম্মাননা  বুলবুল পদক (২০১৪)  শিল্পকলা পদক (২০১৬)  একুশে পদক (২০২০)  তথ্যসূত্র   বহিঃসংযোগ   বিষয়শ্রেণী:২০২২-এ মৃত্যু বিষয়শ্রেণী:বাংলাদেশী নৃত্য পরিচালক বিষয়শ্রেণী:বাংলাদেশী নৃত্যশিল্পী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:২০২০-এ একুশে পদক বিজয়ী বিষয়শ্রেণী:১৯৪০-এ জন্ম বিষয়শ্রেণী:২০শ শতাব্দীতে জন্ম বিষয়শ্রেণী:একুশে পদক বিজয়ী বিষয়শ্রেণী:পিরোজপুর জেলার ব্যক্তি
জীববিজ্ঞান   কোনো প্রাণীর দেহ যদি অনুলম্ব অক্ষ বরাবর একই ধরনের খন্ডকের ক্রমিক পুনরাবৃত্তির(serial repetition)  ফলে গঠিত হয় তখন এ অবস্থাকে খন্ডকায়ন বা metamerism বলে। এক্ষেত্রে দেহ গঠনকারী প্রত্যেক অংশ হচ্ছে এককটি খন্ডক(metamere)।খন্ডকায়ন বাহ্যিক বা অঅভ্যন্তরীণ হতে পারে (যেমন মানুষের কশেরুকা বা স্নায়ুগ্রন্থি) কিংবা একই প্রাণিতে বাহ্যিক ও অভ্যন্তরীণ উভয় ধরনের হতে পারে (যেমন -কেঁচোর খন্ডকায়ন) এক্ষেত্রে প্রথমোক্ত ধরনকে অপ্রকৃত-খন্ডকায়ন(pseudo-metamerism) এবং পরের ধরনকে প্রকৃত-খন্ডকায়ন (true-metamerism)  বলে। জীববিজ্ঞান-গাজী আজমল   তথ্যসূত্র   বিষয়শ্রেণী:প্রাণী বিষয়শ্রেণী:প্রাণীর বিভিন্নতা ও শ্রেণিবিন্যাস বিষয়শ্রেণী:বিকাশমূলক জীববিজ্ঞান
এনএক্সটি স্ট্যান্ড অ্যান্ড ডেলিভার একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড এনএক্সটির জন্য প্রযোজনা করেছে,https://prowrestling.net/site/2024/04/06/nxt-stand-deliver-results-moores-live-review-of-trick-williams-vs-carmelo-hayes-ilja-dragunov-vs-tony-dangelo-for-the-nxt-title-lyra-valkyria-vs-roxanne-perez-for-the-nxt-womens-title/ যা এনএক্সটি স্ট্যান্ড অ্যান্ড ডেলিভার কালানুক্রমিকের অধীনে প্রচারিত চতুর্থ অনুষ্ঠান ছিল। এই অনুষ্ঠানটি ২০২৪ সালের ৬ই এপ্রিল তারিখে মার্কিন যুক্তরাষ্ট্রের পেনসিলভেনিয়ার ফিলাডেলফিয়ার ওয়েলস ফার্গো সেন্টারে অনুষ্ঠিত হয়েছে; যা ২০২২ সালের এক্সট্রিম রুলসের পর এই মাঠে ডাব্লিউডাব্লিউইর প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ট্রিক উইলিয়ামস একক ম্যাচে কারমেলো হেইসকে পরাজিত করেছে। অন্যান্য শীর্ষস্থানীয় ম্যাচে, ইলিয়া দ্রাগুনভ এনএক্সটি চ্যাম্পিয়নশিপের জন্য আয়োজিত একক ম্যাচে টনি ডি'অ্যাঙ্গেলোকে এবং এনএক্সটি উইমেন্স চ্যাম্পিয়নশিপ ম্যাচে রোক্স্যান পেরেজ লায়রা ভ্যালক্যারিয়াকে সাবমিশনের মাধ্যমে পরাজিত করেছে।   কাহিনী  এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল এনএক্সটি ব্র্যান্ডে নিযুক্ত ডাব্লিউডাব্লিউইয়ের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইয়ের সাপ্তাহিক টেলিভিশন অনুষ্ঠান এনএক্সটিতে প্রদর্শন করা হয়েছে।   পটভূমি  এনএক্সটি স্ট্যান্ড অ্যান্ড ডেলিভার হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা ডাব্লিউডাব্লিউই তার উন্নয়নমূলক ব্র্যান্ড এনএক্সটির জন্য রেসলম্যানিয়া সপ্তাহে আয়োজন করে। ২০২১ সালের ৭ এবং ৮ই এপ্রিল তারিখে প্রথমবারের মতো এনএক্সটি স্ট্যান্ড অ্যান্ড ডেলিভার অনুষ্ঠিত হয়েছে।  ২০২৪ সালের এই অনুষ্ঠানটি এনএক্সটি স্ট্যান্ড অ্যান্ড ডেলিভার কালানুক্রমিকের চতুর্থ অনুষ্ঠান ছিল, যা ৬ই জানুয়ারি তারিখে মার্কিন যুক্তরাষ্ট্রের পেনসিলভেনিয়ার ফিলাডেলফিয়ার ওয়েলস ফার্গো সেন্টারে অনুষ্ঠিত হয়েছে। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।   ম্যাচ    তথ্যসূত্র    বহিঃসংযোগ      ২০২৪ বিষয়শ্রেণী:ডাব্লিউডাব্লিউই এনএক্সটি এনএক্সটি স্ট্যান্ড অ্যান্ড ডেলিভার এনএক্সটি স্ট্যান্ড অ্যান্ড ডেলিভার বিষয়শ্রেণী:এপ্রিল ২০২৪-এ মার্কিন যুক্তরাষ্ট্রে ঘটনা বিষয়শ্রেণী:২০২৪-এ ফিলাডেলফিয়া বিষয়শ্রেণী:ফিলাডেলফিয়ায় ঘটনা বিষয়শ্রেণী:ফিলাডেলফিয়ায় পেশাদার কুস্তি
আহমেদ সোহেল বাংলাদেশ সুপ্রিম কোর্টের হাইকোর্ট বিভাগের একজন বিচারপতি।   জীবনের প্রথমার্ধ  সোহেল ১৯৭২ সালের ১৩ মার্চ জন্মগ্রহণ করেন। তার পিতা ছিলেন বাংলাদেশ সুপ্রিম কোর্টের বিচারপতি মুহাম্মদ আনসার আলী। তিনি ঢাকা বিশ্ববিদ্যালয়ে ভূগোল ও পরিবেশ বিষয়ে স্নাতক ও স্নাতকোত্তর করেছেন। তিনি উলভারহ্যাম্পটন বিশ্ববিদ্যালয়ে আইন ডিগ্রি অর্জন করেন এবং লিঙ্কনস ইনে যোগ দেন। তিনি সিটি ইউনিভার্সিটি অফ লন্ডনে আইন বিষয়ে স্নাতকোত্তর ডিপ্লোমা করেছেন।   কর্মজীবন  সোহেল ২০০২ সালে ইংল্যান্ডের মালিক এবং মাইকেল আইনি সংস্থায় যোগদান করেন। তিনি বাংলাদেশ সুপ্রিম কোর্টের হাইকোর্ট বিভাগ এবং আপিল বিভাগের আইনজীবী হিসেবে কাজ করেছেন।  ৩১ মে ২০১৮ সালে সোহেলকে হাইকোর্ট বিভাগের অতিরিক্ত বিচারপতি নিয়োগ করা হয়।  ২০২০ সালের ৩০ মে সোহেলকে হাইকোর্ট বিভাগের স্থায়ী বিচারপতি করা হয়। সোহেল ও বিচারপতি মো. নজরুল ইসলাম তালুকদার দুর্নীতির দুই মামলায় সাবেক সংসদ সদস্য একেএমএ আউয়াল ও তার স্ত্রীকে জামিন দেন। ২০২০ সালের ডিসেম্বরে, সোহেল এবং বিচারপতি মো. নজরুল ইসলাম তালুকদার বিশেষ শাখাকে অর্থ পাচারের মাধ্যমে বিদেশে বাড়ি কেনা দ্বৈত নাগরিক বাংলাদেশিদের একটি তালিকা জমা দিতে বলেছিলেন।  ২০২২ সালের জুন মাসে জামালপুর জেলার অতিরিক্ত জেলা ও দায়রা জজ জিন্নাত জাহান ঝুনু, একজন আসামিকে জামিন দিতে অস্বীকার করার জন্য সোহেল ও বিচারপতি শেখ মো. জাকির হোসেন সমন্বয়ে গঠিত বেঞ্চের কাছে ক্ষমা চেয়েছিলেন।  সোহেল ও বিচারপতি ফারাহ মাহবুব প্রশ্ন করেন, কিসের ভিত্তিতে র‌্যাপিড অ্যাকশন ব্যাটালিয়ন সুলতানা জেসমিনকে আটক করেছে, যিনি পরবর্তীকালে হেফাজতে মারা যান এবং যথাযথ প্রক্রিয়ায় তার অধিকারকে সম্মান করা হয়। এটি তাকে আটকের সাথে জড়িত কর্মকর্তাদের তথ্য চেয়েছিল। সোহেল এবং বিচারপতি ফারাহ মাহবুব বাংলাদেশের রাষ্ট্রপতি মোহাম্মদ শাহাবুদ্দিনের নির্বাচনকে চ্যালেঞ্জ করে একটি আবেদন শুনে বিব্রত বোধ করেন এবং মামলাটি প্রধান বিচারপতির কাছে প্রেরণ করেন। ২০২৩ সালের জুলাই মাসে, সোহেল এবং বিচারপতি মো. হাবিবুল গণি যথাযথ প্রক্রিয়া অনুসরণ না করে জামিন মঞ্জুর করার জন্য কক্সবাজার জেলা ও দায়রা জজ মোহাম্মদ ইসমাইলের সমালোচনা করেছিলেন। বেঞ্চ তার কাজকে একটি "অপরাধ" বলে অভিহিত করেছে।   তথ্যসূত্র   বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি